স্নো হোয়াইট
"স্নো হোয়াইট" বা "তুষারিণী আর সাত বামনের গল্প" হল একটি জার্মান রূপকথা। রূপকথা হিসেবে এটি সমগ্র ইউরোপে জনপ্রিয় এবং বর্তমানে বিশ্বের জনপ্রিয়তম রূপকথা কাহিনিগুলোর মধ্যে অন্যতম। ১৮১২ সালে গ্রিমভাইয়েরা (ইয়াকব গ্রিম ও ভিলহেলম গ্রিম) তাদের সংগৃহীত গ্রিমভাইদের রূপকথার প্রথম সংস্করণে এটি প্রকাশ করেন। গল্পটির শিরোনাম ছিল জার্মান: Sneewittchen বা তুষারিণী ( বর্তমান বানান পদ্ধতি Schneewittchen ; উচ্চারণ স্নেভিট্‌খেন) এবং এটি উক্ত সংস্করণের ৫৩ নম্বর কাহিনী। গ্রিমসরা ১৮৫৪ সালে গল্পটির চূড়ান্ত সংশোধন সম্পন্ন করে।